পাটকল লিজ নয়, আধুনিকায়ন করে রাষ্ট্রীয় উদ্যোগে চালু করতে হবে: সিপিবি
বাংলাদেশের কমিউনিস্ট পার্টির (সিপিবি) নেতারা বলেছেন, পাটশিল্প রক্ষায় রাষ্ট্রীয় পাটকল লিজ নয়, আধুনিকায়ন করে রাষ্ট্রীয় উদ্যোগে চালু করতে হবে।
আজ শনিবার সকাল ১১টায় সিপিবির কেন্দ্রীয় কার্যালয়ে সিপিবি সভাপতি মো. শাহ আলমের সভাপতিত্বে অনুষ্ঠিত প্রেসিডিয়াম সভায় উপস্থিত ছিলেন সাধারণ সম্পাদক রুহিন হোসেন প্রিন্স, সহকারী সাধারণ সম্পাদক মিহির ঘোষ, প্রেসিডিয়াম সদস্য শাহিন রহমান, লক্ষ্মী চক্রবর্তী, অধ্যাপক এ এন. রাশেদা, মোতালেব মোল্লা ও পরেশ কর।
সভায় চলমান 'দুঃশাসনের অবসান, ব্যবস্থা বদল ও বাম গণতান্ত্রিক বিকল্প শক্তি সমাবেশ গড়ে তুলতে, বাম গণতান্ত্রিক জোটের আন্দোলন ও অপারাপর বাম প্রগতিশীল শক্তির সঙ্গে কার্যক্রম অগ্রসর করা এবং দ্বিদলীয় লুটেরা রাজনীতির ধারার বাইরে নীতিনিষ্ঠ অবস্থানে থেকে আন্দোলন গড়ে তুলতে' বিভিন্ন শ্রেণিপেশার মানুষের প্রতি আহ্বান জানানো হয়।
সভায় সারাদেশে চলমান দলের শাখা, উপজেলা, থানা সম্মেলন ও বিভিন্ন সাংগঠনিক কাজের পর্যালোচনা এবং পরিকল্পনা গ্রহণ করা হয়।

বাংলাদেশের কমিউনিস্ট পার্টির (সিপিবি) নেতারা বলেছেন, পাটশিল্প রক্ষায় রাষ্ট্রীয় পাটকল লিজ নয়, আধুনিকায়ন করে রাষ্ট্রীয় উদ্যোগে চালু করতে হবে।